বিজেপির বিএলএ-টু’কে মারধর! চাঞ্চল্য মন্দিরবাজারে

ওয়েব ডেস্ক : ভোটার তালিকা থেকে বাদ দেওয়া হয়েছে মৃত ভোটারদের নাম। সেই অপরাধে এবার বিজেপির (BJP) বিএলএ-২ (BLA 2) সহ অন্যান্যদের কর্মীদের ব্যাপক মারধরের অভিযোগ উঠল। এই অভিযোগ উঠেছে মন্দির বাজারের বিধায়কের ভাই বাসুদেব হালদার সহ তাঁর সঙ্গীদের বিরুদ্ধে।

জানা গিয়েছে, আহত ব্যক্তির নাম পরিমল সরদার। তিনি ছিলেন এসআইআর (SIR) প্রক্রিয়ায় বিজেপির বিএলএ-২। এই প্রক্রিয়ায় মৃত ভাটোরদের নাম বাদ দেওয়ার অপরাধে তাঁর উপর হামলা চালানো হয় বলে অভিযোগ। রবিবার সন্ধ্যাবেলায় এমন ঘটনা ঘটেছে বলে খবর। এই ঘটনায় তীব্র চাঞ্চল্য ছড়িয়েছে এলাকায়।

আরও খবর : নতুন বছরে উত্তরবঙ্গে তুষারপাত? আপডেট দিল হাওয়া অফিস

পরিমল সরদারের স্ত্রী উর্মিলা সরদার বেশ কয়েকজেনর বিরুদ্ধে মন্দিরবাজার (Mandir Bazar) থানায় এফআইআর দায়ের করেছেন। তিনি দাবি করেছেন, তাঁর স্বামী ও কয়েকজন প্রতিবেশী বিজেপি কর্মী বসে গল্প করছিলেন। সেই সময় অতর্কিতে ১০-১২ জন দুষ্কৃতী এসে হামলা করে। তাঁর স্বামীকে বেধরক মারধর করা হয়। সঙ্গে আরও কয়েকজনকেও মারধর করা হয়েছে। তিনি আরও অভিযোগ করেছেন, তিনি ছাড়াতে গেলে তাঁকেও শ্লীলতাহানি করা হয়। সঙ্গে তাঁর গয়নাও কেড়ে নেওয়া হয়। সেই ঘটনার ছবি কয়েকজন তোলার চেষ্টা করলে, তাঁদের মোবাইলও নিয়ে নেওয়া হয় বলে অভিযোগ করেছেন তিনি। ইতিমধ্যে মন্দিরবাজার থানার পুলিশ (Police) গোটা ঘটনার তদন্ত শুরু করেছে বলে খবর।

এই বিষয়ে মূল অভিযুক্ত মন্দিরবাজারের বিধায়ক জয়দেব হালদারের ভাই বাসুদেব হালদার বলেছেন, ‘তিনি যেহেতু বিধায়কের ভাই। বিজেপি পরিকল্পনা করে তার বিরুদ্ধে মিথ্যা অভিযোগ করেছেন। তিনি ঘটনাস্থলে ছিলেন না এবং ওই বিষয়ে তিনি জানেন না।’